L 266/60 Den Europæiske Unions Tidende 11.10.2005 RÅDETS AFGØRELSE af 3. oktober 2005 om ændring af protokollen vedrørende statutten for Domstolen med henblik på fastsættelse af betingelser og begrænsninger for Domstolens fornyede prøvelse af afgørelser truffet af Retten i Første Instans (2005/696/EF, Euratom) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 225, stk. 2 og 3, og artikel 245, stk. 2, under henvisning til traktaten om oprettelse af Det Europæiske Atomenergifællesskab, særlig artikel 140 A, stk. 2 og 3, og artikel 160, stk. 2, under henvisning til Domstolens begæring af 12. september 2003, under henvisning til Europa-Parlamentets udtalelse af 10. februar 2004, under henvisning til Kommissionens udtalelse af 11. februar 2005, og ud fra følgende betragtninger: (1) I EF-traktatens artikel 225, stk. 2 og 3, som ændret ved artikel 2, nr. 31), i Nice-traktaten, fastsættes følgende: »2. — Retten i Første Instans har kompetence til at træffe afgørelse i sager, der indbringes vedrørende afgørelser truffet af de i medfør af artikel 225 A oprettede særlige retsinstanser. De afgørelser, der træffes af Retten i Første Instans i medfør af dette stykke, kan på de betingelser og med de begrænsninger, der er fastsat i Domstolens statut, undtagelsesvis  underkastes  fornyet  prøvelse  ved Domstolen, hvis der er alvorlig risiko for, at fællesskabs- rettens ensartede anvendelse eller sammenhæng kan påvirkes. 3. —Retten i Første Instans har kompetence til at afgøre præjudicielle spørgsmål, som forelægges den i medfør af artikel 234, inden for særlige områder fastlagt i statutten. Hvis Retten i Første Instans finder, at sagen kræver en principafgørelse, der kan påvirke fællesskabsrettens ensar- tede anvendelse eller sammenhæng, kan den henvise sagen til Domstolen, for at denne skal træffe afgørelse. De afgørelser, der træffes af Retten i Første Instans om præjudicielle spørgsmål, kan på de betingelser og med de begrænsninger, der er fastsat i Domstolens statut, undta- gelsesvis underkastes fornyet prøvelse ved Domstolen, hvis der er alvorlig risiko for, at fællesskabsrettens ensar- tede anvendelse eller sammenhæng kan påvirkes.« Der er ved artikel 3, nr. 13), i Nice-traktaten foretaget en tilsvarende ændring af Euratom-traktatens artikel 140 A, stk. 2 og 3. Der er taget delvist hensyn til disse ændringer i artikel 62 i protokollen vedrørende statutten for Domstolen, hvori det hedder: »I de tilfælde, der er omhandlet i EF-traktatens artikel 225, stk. 2 og 3, og i EFuratom-traktatens artikel 140 A, stk. 2 og 3, kan førstegeneraladvokaten, når han finder, at der er en alvorlig risiko for, at fællesskabsret- tens ensartede anvendelse eller sammenhæng kan påvirkes, foreslå Domstolen at foretage en fornyet prøvelse af den afgørelse, der er truffet af Retten. Forslaget skal fremsættes en måned efter, at Retten har truffet afgørelsen. Domstolen beslutter, inden en måned efter at førstegeneraladvokaten har fremsat sit forslag, om der skal foretages en fornyet prøvelse af afgørelsen.« Der bør i overensstemmelse med erklæring nr. 13, der er knyttet som bilag til slutakten til Nice-traktaten, vedtages bestemmelser om fornyet prøvelse af Rettens afgørelser vedrørende afgørelser truffet af de særlige retsinstanser og vedrørende præjudicielle spørgsmål, idet disse bestem- melser bør præcisere: »— parternes rolle i en sag indbragt for Domstolen med henblik på at sikre beskyttelse af deres rettigheder — virkningen af proceduren for fornyet prøvelse for eksigibiliteten af den afgørelse, som Retten i Første Instans har truffet — virkningen af Domstolens afgørelse for tvisten mellem parterne« —